S.A .R.L. Nuus 04 Mei 2014, goeie mêre en welkom, u luister na ZS6SRL, die 
amptelike stem van die Suid-Afrikaanse Radioliga, die nasionale vereniging vir 
amateurradio in Suid-Afrika. Die S.A.R.L. saai elke Sondag om 08:15 SAST `n 
nuusbulletin in Afrikaans en om (08:30 SAST in Engels uit. 


Besoek die S.A.R.L. webblad om `n oudio weergawe van hierdie bulletin te 
bekom. 'Terwyl u daar is kan u ook `n teksweergawe aflaai en ook inteken 
om bulletins per e-pos te ontvang. 


Echolink luisteraars mag koppel aan ZSOJPL. 


Hierdie bulletin word gelees deur (naam, roepsein en OTH waar 
toepaslik) 


In die week se nuushooftrekke 

Nuwe tegniek maak superkapasitors dalk meer bekostigbaar 
Parys herhaler weer operasioneel 

en 


Tyd raak min om van die S.A.R.L. en AMSAT SA se spesiale aanbiedings ge- 
bruik te maak. 


Hoofnuus 


Wetenskaplikes aan die George Washington universiteit het `n nuwe tegniek 
ontwikkel om superkapasitors teen `n fraksie van die huidige koste te vervaardig. 


Die navorsingspan maak gebruik van `n hoogspanning booglamp om koolstof 
nanobuisies met 'n enkele wand te vervaardig. Hierdie buisies word dan gekom- 
bineer met grafietvlokkies wat daarna op papier uitgesprei en dan opgerol word 
om die nuwe superkapasitor te vorm. Die eindresultaat is `n ligte kapasitor met 
hoë werkverrigting. 


Ultrakapasitors, ook genoem 'superkapasitors' is generiese terme vir `n nuwe 
familie van elektrochemiese kapasitors. Hierdie komponente het nie 'n konven- 
sionele diëlektrikum nie, maar die kapasitansie word bepaal deur twee bergings- 
beginsels wat albei bydra, tot die komponent se kapasitansie. 


Die nuwe superkapasitor se deurbraak lê daarin dat dit in `n groot verskeiden- 
heid aanwendings gebruik kan word soos byvoorbeeld die stoor van energie ten 
einde statiese geheue te ondersteun of gebruik in kragtoevoerstelsels vir elek- 
triese voertuie. 


U kan meer oor hierdie besondere deurbraak lees by tinyurl.com/low-cost- 
ultracapcitor. 


Plaaslike nuus 


Vanaf Facebook berig Gary, ZS6YT, dat die Sasolburg Amateurradioklub nou 
weer `n herhaler op Parys in die Vrystaat aan die gang het. Weens verskeie 
kabeldiefstalle was die herhaler onlangs buite werking maar is nou weer in volle 


gang. Die herhaler werk op 145,687 5 MHz met `n 88,5Hz toon. Die dekking is 
nie baie wyd nie maar hulle het reeds stasies vanaf Drie Riviere, Vanderbijlpark 
en ook Sasolburg af ontvang deur hierdie herhaler. 


Daar is ook 'n moontlikheid dat die manne in Klerksdorp en selfs Potchefstroom 
hierdie herhaler sal kan werk en dit gee ook goeie dekking aan die snelweg wat 
naby Parys verby loop. Wanneer u in die area beweeg probeer gerus die herhaler 
en wie weet dalk kan u nog `n heerlike @OSO met een van die Parys Amateurs 
geniet. 


Liganuus 


Die week begin ons met `n spesiale aanbod vanaf die S.A .R.L. Indien u tans nie 
'n lid van die S.A .R.L. is nie dan kan u nou aansluit, teen die normale jaarlikse 
tarief van R430-00 per jaar. Indien u nou aansluit kry u Mei en Junie 2014 
se lidmaatskap gratis. Deur lid van die S.A.R.L. te word kry u toegang tot 
die aanlynweergawe van die Radio ZS e-tydskrif, die OSL-buro asook toegang 
tot twee eksklusiewe 5 MHZ frekwensies. U kry ook toegang tot heelwat akti- 
witeite op die lug, afslag op die aankoop van boustelle, korting op bespreking tot 
die Radiotegnologie-in-Aksie simposiums en ander geleenthede. Deur `n ekstra 
R150-00 by jou ledegeld te voeg kry u ook die gedrukte weergawe van die Radio 
Z7S. Maak sommer vandag nog `n draai op die S.A.R.L. se webblad en sluit aan 
by die liga. Onthou jou lidmaatskap is onderhewig aan die goedkeuring van die 
S.A .R.L. se Raad. 


Dit is ook moontlik om lidmaatskapgelde af te betaal oor `n tydperk van 4 
maande, met dien verstande dat die laaste betaling teen 31 Augustus 2014 betaal 
moet wees. 'Teen die huidige tariewe is dit `n betaling van R 110-00 per maand 
vir gewone lede of R 60-00 per maand vir senior lede. Die Radio ZS intekening 
moet as eenmalige betaling van R 150-00 gemaak word. Vir aanlynbetalings, 
gebruik jou roepsein, en waar moontlik jou naam, as verwysing. Vir hulp met 
aansluiting skakel gerus vir Mariska gedurende kantoorure by 011 675 2393. 


Meer inligting aangaande lidmaatskap, gaan na die S.A.R.L-webblad 
www.sarl.org.za. 


En hier is nog 'n spesiale aanbod, en hierdie keer is dit vir lede van die S.A.R.L. 
wat die SA AMSAT ruimtesimposium wil bywoon. S.A .R.L.- en SA AMSAT- 
lede kan bespreek vir hierdie spoggeleentheid teen `n volle 50% korting op die 
normale fooi. 


Die vroegtydige aansporingsbedrag beloop slegs R150-00 en sluit `n afskrif van 
al die aanbiedings op `n digitale skyf in. Die simposium vind plaas by die 
Innovation Hub in Pretoria, gerieflik geleë naby die W.N.N.R. met maklike 
toegang tot die perseel via die Lynnwoodafrit vanaf die N1 snelweg. 


Die geleentheid vind die 24ste Mei plaas en sommige van hierdie jaar 
se hoogtepunte sluit `n demonstrasie van die Kletskoushardeware, asook 
aanbiedings oor die “Funcube” en “Dynacube” asook die revolusionêre 
aandrywingstelsel wat gebruik word vir die herposisionering van die “Oubesat” 


kubussatelliet in. Vir Slimfoongebruikers is daar ook toepassings wat die ver- 
byvlug van satelliete kan voorspel en telemetrieskakels sal ook gedemonstreer 
word. Die volledige program is reeds beskikbaar op SA AMSAT se webblad 
www.amsatsa.Org.za. 


Aansoeke om lidmaatskap van die SARL is van die volgende radioamateurs of 
klubs ontvang: 


Koji Tahara, ZR6NX (Japanse Diplomaat); 
Abe Zwiegelaar, ZS17S; 

Namagualand Aero Sport Association, ZS3FLY; 
Kevin McDonald, ZS6GKMD; en 

Gerhard Brits, ZSL1099. 


Enige besware teen die aanvaarding van lidmaatskapaansoeke moet die Sekre- 
taris bereik voor of op die Dinsdag na hierdie bulletin. 


Kompetisienuus 


Die 7S3 Naelloop vind vanmiddag van 16:00 tot 17:00 SAST op die 40 Meter- 
band plaas. Die uitruil sal `n RS/T verslag en u provinsie of land se afkorting 
wees. 


Kontakte met stasies in 753 is 2 punte werd. Kontakte met stasies in u eie 
gebied of ander ZS-gebiede is 1 punt werd. Kontakte met die Noord-Kaap Am- 
ateurradioklub, ZS3NC, Namagua Aëro Sport Association,ZS3FLY, Sutherland 
Amateur Radio Club, ZS3O0BS, en die Kalahari Karoo Amateurradioklub of 
enige ander ZS3-klub sal 5 punte werd wees. 


Logstate moet binne 7 dae na die kompetisie aan zs3nc@asl.net gestuur word. 
Sluitingsdatum vir logstate is 12 Mei 2014. 


SARL-lede word uitgenooi om deel te neem aan die 5 MHz aktiwiteitsnaweek 
wat plaasvind tussen 13:00 en 20:00 Saterdag en Sondag die 17de en 18de Mei 
2014. Die geleentheid behels verskeie aktiwiteite gedurende die afgebakende 
tye. Die gebeure is oop vir alle S.A.R.L.-lede en aan alle radioamateurs wat 
permanent buite die grense van die Republiek woon. 


Die aktiwiteit word verdeel in twee groepe naamlik, 'n ernstige segment wat die 
eerste 30 minute van die uur in beslag neem en bestaan uit die ontvangs en 
aanteken van bakens op 5 250 KHz wat gebruik maak van W.S.P.R, PSK31, en 
gelykgolf en die tweede halfuur van elke uur wat dan die pretdeel beslaan waar 
operateurs soveel moontlik kontakte probeer maak op 5 260 KH. 


Deelnemers wat hul logstate instuur kom in aanmerking vir die gelukstrekking 
wat pryse soos gratis lidmaatskap, aantreklike boekpryse en meer insluit. Selfs 
fotos wat operateurs tydens die geleentheid in aksie uitbeeld kom in aanmerking 
vir 'n boekprys, solank die foto in hoë resolusie ingestuur word. 


Meer inligting asook aanwysings oor hoe om die W.S.P.R.-bal aan die rol te kry 
is verkrygbaar op die S.A.R.L. we webblad onder die “Propresearh” skakel, of 
deur `n e-pos te stuur aan propresearch@sarl.org.za. 


HAMNET Wes-Kaap bied weer die nasionale HAMNET winteroefening aan. 
Soos voorheen sal die oefening met 'n kompetisiegeurtjie gepaard gaan alhoewel 
dit nie een is nie. Die doelwitte is om beide vaste sowel as veldstasiedeelnemers 
se gereedheid te beproef. Kom maak jou noodkommunikasiestem dik en wys 
ons hoe die prosedures gehandhaaf moet word en hoe noodboodskappe effektief 
oorgedra word. 


Die geleentheid vind plaas vanaf 12:00 SAST Saterdag 7 Junie tot 12:00 SAST 
Sondag 08 Junie. Spanne bestaande uit een tot 4 lede kan inskryf en moet `n lys 
van hul operateurs asook die plek waar die span sal kamp opslaan indien. Die 
spanleier en ten minste die helfte van die res van die span MOET HAMNET-Iede 
wees. Slegs spanne wat vooraf ingeskryf het, en wat goedgekeur is, mag aan die 
geleentheid deelneem. Die sperdatum vir inskrywings was reeds 30 April 2014 
en die lys van spanlede moet ten minste twee weke voor die oefening gefinaliseer 
wees. 


Spanne en individue wat verlede jaar deelgeneem het word aangemoedig om hi- 
erdie jaar 'n nuwe perseel te gebruik ten einde bietjie kleur aan die geleentheid 
te verleen. Spanne wat laat inskryf en te naby is aan spanne wat reeds gereg- 
istreer het sal versoek word om hul posisie verder te verskuif. Die koërdineerders, 
ZS1ASH en ZS1GS, se beslissing in hierdie verband is finaal. 


Die volledige stel reels sal mettertyd aan die spanne voorsien word. Inligting 
rakende ander spanne en boodskappe wat uitgeruil moet word sal net voor die 
oefening versprei word. Spaninskrywings moet Ashley, ZS1ASH, voor of op 9 
Mei bereik. Die nodige e-posadresse is te vinde in die gedrukte weergawe van 
hierdie bulletin en dit is:-Ashley. Warelane@capetown.gov.za of Grant, ZS1GS 
grant@saao.ac.za. 


U is ingeskakel op `n nuusbulletin van die Suid-Afrikaanse Radioliga en ons gaan 
nou voort met die HF voortplantingsvoorspelling, Hannes Coetzee, ZSGBZP, 
berig dat die verwagte sonaktiwiteitsvlak gematig gaan wees. Sonvlekke AR2047 
en AR2049 het “beta-gamma” magneetvelde wat genoeg energie huisves vir M- 
klas fakkels. 


Vir diegene wat hulle eie frekwensievoorspellings wil doen, die verwagte effek- 
tiewe sonvlektelling vir die week is ongeveer 82. 


Amateurs gaan al die DX-bande van 20 tot 10 m geniet met 20 m wat die beste 
openinge gaan oplewer terwyl die 15 m net 'n kortkop agter behoort te wees. 


Besoek gerus die webtuiste spaceweather.sansa.org.za vir meer inligting. 


Dagboek van gebeure Die 7S3 naelloop vanmiddag, Sondag 4 Mei, vind plaas 
tussen 16:00 en 17:00 SAST op die 40 meter band. Log state moet binne 7 dae 
ingestuur word aan zs3nc@gsl.net. 17&18 Mei S.A .R.L.-lede word genooi om 


deel te neem aan die 5 MHz voortplantingnaweek. Ook op die 17de Mei, die 
Oos-Rand Amateurradioklub se maandvergadering met die verwelkoming van 
nuwe lede na die R.A.E. as tema en op die 25ste Mei die S.A.R.L. se digitale 
kompetisie 


U kan meer uitvind oor hierdie asook ander interessante gebeure op die S.A.R.L. 
se webblad www.sarl.org.za. 


En om die bulletin mee af te sluit weer `n terugblik op ons hoofnuus: Weten- 
skaplikes aan die George Washington universiteit het `n nuwe tegniek ontwikkel 
om superkapasitors teen 'n fraksie van die huidige koste te vervaardig. 


Dit bring ons dan aan die einde van hierdie S.A.R.L. nuusbulletin 


SARL-nuus nooi klubs en individue uit om nuusbrokkies van belang vir radioa- 
mateurs en kortgolfluisteraars in te dien. Plaas nuusberigte - indien moontlik 
- in beide Engels en Afrikaans op www.sarl.org.za/newsinbox.asp, nie later nie 
as die Donderdag wat die bulletindatum voorafgaan. 


Die SARL nooi u om elke Sondagoggend om 10:00 SAT te luister na, “Amateur 
Radio Today”. Daar is herleiding op 7 082, 7 205 en 17 660 kHz en 'n potgooi 
deur ZS6RO. 


'n Heruitsending vind op Maandae om 16:30 UTC op 3 230 kHz plaas. Ons 
ontvang graag jou . Ontvangsrapporte, kommentaar en voorstelle. Stuur e-pos 
aan artoday@sarl.org.za.Echolink gebruikers kan koppel aan ZS6FCGS. 


Sentech borg die uitsendings op die nie-amateurfrekwensies. 


U het geluister na `n bulletin van die Suid Afrikaanse Radio Liga saamgestel en 
geredigeer deur Dawie Conradie, ZR6DHGC. 


Die Afrikaanse nuusspan groet nou en wens u 'n mooi week toe. Ons oorhandig 
die mikrofoon nou aan die Engelse span. Totsiens 

